1. **O le toa (Salamo 18).**
   * E i le Atua ea se malosi e puipuia ai i tatou? O lea lava (Salamo 18:2).
   * E mafai ona tatou vaaia le Atua o faaalia o Ia lava o se toa o tietie i le solofanua; ua mafua ai ona gatete le lalolagi ma faatupuina ai le asu ma le afi mumū i ona luga; faavaivai ai le fili i lona siufofoga malosi; faaaogaina ‘au malolosi o le natura ma ana ā ū; ma laveaiina i latou o e alalaga atu ia te Ia (Salamo 18:7-18).
   * E ui lava o ia o se toa ua masani i taua, ae le’i faatuatuaina ai e Tavita lona lava malosi, o lona atamai, poo lona tomai i le taulimaina o aupega. Sa ia nofo aitalafu i le Atua i ona manumalo uma, o le sa tau mo ia e le aunoa (Salamo 18:47-48).
2. **Faamasinoga tonu:**
   * **Faamasinoga faale-lagi (Salamo 41).**
     + O loo matuā faamanino mai e le Tusi Paia e le faatagaina e le Atua ni amioga le tonu. Pe afai ae alaga atu i le Atua le ua mativa poo le ua sauāina, e tula’i o Ia ma avatu ia te’i latou le faamasinoga tonu (Salamo 12:5).
     + Ina ua ia lagona le vaivai ma le ma’i, ma o ana lava uo ua faalilolilo lo latou mananao ia oti o ia, ona alaga atu loa lea o Tavita i le Atua (Salamo 41:7-9). Ua ta’uta’u atu lona lava le tāua, ua ia tuu atu lana mataupu i aao alofa mutimutivale o le Atua, ma le mautinoa o le a Ia faafofoga mai ia te ia (Salamo 41:4, 11-13).
     + O le uiga lea o le Atua i a’i latou o e matitiva, ua valaauina ai ia tatou lagonaina lea lava uiga e tasi, o le tatau lea ona tatou tausia faapea foi i latou. E tauia e Ieova i latou o e maua i lea lava uiga (Salamo 41:1-3)
   * **Faamasinoga faale-tagata (Salamo 82).**
     + Na tuuina atu e le Atua le tomai i taitai o le nuu e faamasino ai, a’o le tupu, o le faamasino sili lea o Isaraelu (Salamo 72:1-2). E tu le Atua i le faapotopotoga a le Atua; ma faamasino ia i luma o “atua” (Salamo 82:1).
     + O lenei ta’utinoga e sili atu i tagata o le Atua. Oi latou uma o e o loo i ai le tomai e faamasino ai, ia faia e ala i le pule faale-lagi, e tusa lava pe latou te le iloaina (Ioane 19:10-11; Roma 13:1).
     + O le pule na latou te maua mai, e mafai ai ona latou tali atu i le Atua mo le auala latou te faia ai le faamasinoga tonu (Salamo 82:2).
     + Ua faailoa mai e le Atua le auala e ao ai i le faamasinoga faale-tagata ona faafoeina le faamasinoga (Salamo 82:3-4). Pe afai ae latou te faia ma le tonu, e ta’ua i latou o “atalii o le Silisiliese” (Salamo 82:6). A leai, oi latou lava o le a i lalo ifo lea o le faamasinoga mamalu a le Atua (Salamo 82:7-8).
3. **O le tofotofoina:**
   * **To’asa faale-lagi**
     + E mafai faapefea ona tatou o gatasi ma upu o le Salamo137:9 – “Amuia le tago i au tama meamea, ma palasi ia te’i latou i le papa” – ma le talosaga a Iesu ia alofa atu e oo lava i o tatou fili?
     + O salamo o loo ole atu ai mo le Atua ia taui ma sui ma ia sasaa atu Lona to’asa i luga o tagata e sauā ma lē mautonu. Aemaise lava pe a tatou mafaufau i lo tatou lava ita ma o tatou lava auala e taui ma sui ai.
     + Peita’i, e leai lava se mafaufau o le faisalamo ia taui ma sui ia te ia lava. Tuu pea o ia galuega i le Atua, auā ua na’o le Atua lava e mafai ona faia o le faamasinoga moni, ma tuuina atu i tagata lo latou taui e fetaui lelei ma a latou amioga.
     + O le lelei ma le leaga e le mafai ona manatu mamā i ai. Ua i ai le taui o le leaga, ma le to’asa o le Atua ua faaalia e na o le pau lea o le auala e tafiesea ai.
   * **O le Malumalu (Salamo 99).**
     + O le Malumalu Faale-lagi e vavalalata le fesoota’iga ma le Faamasinoga. I le Mea e Sili ona Paia, i le mea o nofotupu ai le Alii “o loo tietie o Ia i le va o kerupi” (Salamo 99:1), ua maea le galuega o le faamasinoga (Tanielu 7:9-10).
     + O le nofoaga lenei e faia ai le faamagaloina o agasala ma le toe fuata’ina o le faamasinoga tonu. O lona uiga o le faasa’olotoina uma oi latou o e pipii atu i le Faaola ma le ta’usalaina oi latou o e teena o Ia (Salamo 1:5-6).
     + E faapei ona faailoa manino mai i le atolaau o le molimau, o le Faamasinoga e faavae i le faataunuuina poo le solia o Tulafono a le Atua, o Poloa’iga ia e Sefulu.
     + O le mautinoa o le faamagaloga faale-lagi, ua momoo i ai auauna a le Atua mo le itula o le Faamasinoga, ma alalaga atu mo le oo mai ina ia mafai ona faataunuuina ai le faamasinoga tonu (Salamo 7:6-8; 9:19; 67:4; 99:4; 135:14).